Αναλόγως των απαιτήσεών σας, μπορείτε να επιλέξετε έναν από δύο τύπους δίσκων: HDD και SSD NVMe. Οι HDD είναι οι παραδοσιακοί σκληροί δίσκοι με τις περιστρεφόμενες κεφαλές, οι οποίοι παρέχουν τις υψηλότερες χωρητικότητες αποθηκευτικού χώρου, ωστόσο, δεν αποτελούν την ταχύτερη επιλογή.
Για πελάτες με υψηλές απαιτήσεις όσον αφορά τις επιδόσεις ανάγνωσης/εγγραφής, παρέχουμε πλέον δυνατότητα επιλογής δίσκων SSD NVMe. Οι δίσκοι τύπου SSD (Solid State Drives) είναι εκ φύσεως κατά πολύ ταχύτεροι από τους HDD, επειδή δεν περιέχουν κινούμενα μέρη. Για ακόμα υψηλότερες επιδόσεις, παρέχουμε δίσκους SSD τύπου NVMe, οι οποίοι χρησιμοποιούν τις προδιαγραφές της διεπαφής NVMe σε δίσκους SSD που βασίζονται στο δίαυλο επικοινωνίας PCI Express. Οι δίσκοι NVMe δεν επηρεάζονται από τη συμφόρηση κίνησης δεδομένων που παρατηρείται στη διεπαφή ATA, επιτυγχάνοντας έτσι έως και τετραπλάσιες επιδόσεις σε λειτουργίες IOPS (Input/Output Operations Per Second) σε σύγκριση με την ταχύτερη διαθέσιμη επιλογή SAS.